hotchpotch/miracl-hf-unified huggingface dataset:
Gladys Davies
Gladys Muriel Davies (1893 – ?) oli brittiläinen miekkailija ja olympiamitalisti. Hän voitti hopeaa florettikilpailusta Pariisin olympialaisissa 1924.
Alex Dimitriades
Alex Dimitriades (s. 28. joulukuuta 1973) on kreikkalais-australialainen elokuva- ja televisionäyttelijä. Parhaiten hänet tunnetaan elokuvasta "Aavelaiva" (2002).
Eta Arae
Eta Arae (IDS 16411-5852 A, η Ara / η Arae) on tähti Alttarin tähdistössä noin 313 valovuoden päässä Maasta. Se on K-luokan jättiläistähti, jonka magnitudi on +3,77.
John Saxon
John Saxon, oik. Carmine Orrico, (s. 5. elokuuta 1936) on yhdysvaltalainen näyttelijä. Saxon tunnetaan roolista Roperina elokuvassa "Lohikäärmeen kidassa" sekä rooleista elokuvissa "Painajainen Elm Streetillä" ja "Musta joulu".
Andy Razaf
Andy Razaf, alun perin Andreamenentania Paul Razafinkerierfo (16. joulukuuta 1895 – 3. helmikuuta 1973), oli yhdysvaltalainen sanoittaja.
Razafin isä oli Madagaskarin prinssi, jonka täti oli kuningatar Ranavalona III; hänen äitinsä oli Yhdysvaltain konsuli Madagaskarissa. Razafin isä kuoli ennen Razafin syntymää ranskalaiten joukkojen vallatessa Madagaskarin. Äiti joutui palaamaan Yhdysvaltoihin, ja Andy syntyi Washingtonissa vähän myöhemmin.
Razaf muutti vuonna 1913 Clevelandiin pelaamaan baseballia puoliammattilaisena. Sanoittajana hän nousi pinnalle muutettuaan vuonna 1921 New Yorkiin, jossa hänet tunnettiin protestilaulujen kirjoittajana. Razaf työskenteli muun muassa Fats Wallerin, Eubie Blaken ja Paul Dennikerin kanssa. Parhaiten hänet muistetaan juuri Wallerin sanoittajana; Wallerille tehtyjä sanoituksia olivat muun muassa ”Ain’t Misbehavin’’”, ”Black and Blue”, ”Honeysuckle Rose”, ”Keepin’ Out of Mischief Now” ja ”The Joint Is Jumpin’”.
Razaf nauhoitti joitakin kappaleita myös laulajana käyttäen salanimeä Tommy Thompson. Kappaleiden ”Back in Your Own Backyard” ja ”Nobody Knows How Much I Love You” äänityksessä Razafia säesti pianolla Fats Waller.
Timon Wloka
Timon Wloka (s. 3. helmikuuta 1993 Berliini, Saksa) on saksalainen näyttelijä. Hän on näytellyt muun muassa 13 tuntia ("Allein gegen die Zeit") -televisiosarjassa, jota on esitetty Suomessa "Summeri"-ohjelman yhteydessä. Ensimmäinen näyttelijän rooli oli elokuvassa "Freundinnen fürs Leben". Hän on myös näytellyt "Polizeiruf 110" -elokuvassa.
Howard James Hubbard
Howard James Hubbard (s. 31. lokakuuta 1938) on yhdysvaltalainen katolisen kirkon pappi, joka toimi Albanyn piispana vuosina 1977–2014.
Hubbard syntyi Troyssa, New Yorkissa. Hän alkoi opiskella pappisseminaarissa vuonna 1956 ja on suorittanut tutkinnot filosofiassa ja teologiassa. Papiksi hänet vihittiin Roomassa 18. joulukuuta 1963 ja toimi pappina Schenectadyssä ja Albanyssa, ennen kuin tuli nimitetyksi Albanyn piispaksi. Piispaksi hänet vihittiin 27. maaliskuuta 1977. Hän oli eläköityessään yksi Yhdysvaltojen pitkäaikaisimmista katolisista piispoísta ja häntä pidettiinn myös yhtenä liberaaleimmista.
Hubbardin toimia lapsia seksuaalisesti hyväksikäyttäneiden pappien suhteen on kritisoitu. Lisäksi vuonna 2004 kaksi miestä kertoi, että heillä olisi ollut Hubbardin kanssa homoseksuaalisia suhteita 1970-luvulla. Myöhempi tutkinta ei kuitenkaan vahvistanut väitteitä.
Varmuuden kirja
Varmuuden kirja tai Kitab al-Iqan (myös muodossa Kitáb-i-Íqán, ) on bahai-uskon perustajaprofeetta Baha’ullah kirjoittama kirja. Se on bahai-uskonnon luonteen ja tarkoituksen yleisesitys, joka viittaa sekä Koraaniin että Vanhaan ja Uuteen testamenttiin sekä kuvailee Jumalan sanansaattajien, profeettojen, katkeamattoman ketjun.. Kirja on kirjoitettu osittain arabiaksi ja osittain persiaksi vuonna 1861 Bagdadissa.
Gstaad
Gstaad on kylä sekä talviurheilu- ja lomanviettokeskus Bernin kantonissa läntisessä Sveitsissä. Se kuuluu Saanenin kuntaan. Kylä sijaitsee Saanejoen laaksossa 1 000–1 200 metrin korkeudessa. Vakituisia asukkaita kylässä on noin 2 500.
Gstaadista kehittyi talviurheilun keskus 1900-luvun alkuvuosikymmeninä sen jälkeen kun kylä oli palanut vuonna 1898 ja sen kautta avattiin Compagnie du Chemin de fer Montreux Oberland bernois SA:n rautatie Montreux’stä Zweisimmeniin vuosina 1904–1905. Gstaadin hiihtokerho perustettiin vuonna 1907. Gstaadilla on ollut yläluokkaisen lomapaikan maine alusta alkaen. Se on ollut Le Roseyn sisäoppilaitoksen talvikurssipaikka vuodesta 1916.
Gstaadissa on asunut paljon kuuluisuuksia, kuten Bernie Ecclestone, Roger Moore, Christian Kracht ja Jeanne Moreau.
Gstaad tunnetaan maailmanluokan hiihtokeskuksena ja lomakohteena, jonka nimellä markkinoidaan laajan seudun lomapalveluja.
NHL 2K11
NHL 2K11 on Visual Conceptsin kehittämä ja 2K Sportsin julkaisema jääkiekkoaiheinen urheilupeli. Peli julkaistiin vain Nintendo Wiille ja sen julkaistiin 24. elokuuta 2010. Peli kilpailee EA Sportsin NHL pelisarjan kanssa jääkiekkopelien markkinoilla. Pelin kannessa poseeraa Vancouver Canucksin keskushyökkääjä Ryan Kesler.
AGM-154 JSOW
AGM-154 JSOW ("Joint Standoff Weapon") on yhdysvaltalainen lentokoneesta laukaistava ilmasta maahan -liitopommi. Vaikka JSOW onkin ohjattavissa, se ei suomalaisen terminologian mukaan ole ohjus moottoroinnin puuttumisen vuoksi. JSOW:tä valmistaa Raytheon, ja sen kehitystyö saatiin valmiiksi vuonna 1999.
Koska kehittyneempien JASSM-risteilyohjusten hankinta Suomeen oli pitkään vastatuulessa Yhdysvaltain kongressin vastustaessa myyntiä, Suomen ilmavoimat oli hankkimassa AGM-154-liitopommeja osana sen Hornet-hävittäjien MLU2-päivitysprojektia. Marraskuussa 2011 kongressi antoi kuitenkin JASSM-ohjuksille myyntiluvan, ja poliittinen päätös hankinnasta tehtiin 3. maaliskuuta 2012.
Ensimmäistä kertaa AGM-154 JSOW:ia käytettiin taistelussa operaatio Desert Foxissa Irakissa 17. joulukuuta 1998, jolloin yhdysvaltojen USS Enterpriselta noussut F-18-hävittäjä laukaisi sen Bagdadin esikaupungissa sijaitsevaan maaliin. Vuodesta 1998 lähtien on eri operaatioissa laukaistu yli 400 JSOW:ia.
Paul Scott
Paul Scott () oli brittiläinen kirjailija ja runoilija, jonka tunnetuin teos on Intia-kvartetti ("Kuningattaren jalokivi", "Skorpionin päivä", "Hiljaisuuden tornit" ja "Saaliinjako"). Hän voitti Booker-palkinnon 1977 romaanista "Staying on", joka on tavallaan Intia-kvartetin päätösosa.
Bahai-uskon kirjoitukset
Bahai-uskon kirjoitukset käsittävät keskeiset bahai-uskon toimijoiden kirjoitukset. "Kanonisoidut tekstit" ovat Babin, Baha’ullahin, Abdulbaha’n, Shoghi Effendin ja Yleismaailmallisen oikeusneuvoston laatimat kirjoitukset sekä Abdulbaha’n puheet. Babin ja Baha’ullahin kirjoitukset katsotaan olevan jumalallista alkuperää. Uskovaisia kannustetaan tutustumaan itsenäisesti pyhiin kirjoituksiin. Monet kirjoista ovat kokoelmia kirjeidenvaihdosta.
Alla koottuna muutamia keskeisimpiä kirjoituksia.
Charles Bennett (kirjailija)
Charles Bennett () oli brittiläinen näytelmäkirjailija, käsikirjoittaja, näyttelijä ja ohjaaja. Tunnetuimmat käsikirjoituksensa hän teki Alfred Hitchcockin Englannin kauden ehkä tunnetuimpiin elokuviin: "Mies joka tiesi liikaa", "39 askelta", "Salainen asiamies", "Sabotaasi" ja "Nuori ja viaton". Lisäksi hän käsikirjoitti Hitchcockin toisen yhdysvaltalaisen elokuvan "Ulkomaankirjeenvaihtaja".
The Happening
The Happening on yhdysvaltalainen jännityselokuva, jonka on käsikirjoittanut ja ohjannut M. Night Shyamalan. Elokuvassa perhe pakenee yliluonnollisia tapahtumia. Pääosia pariskuntana näyttelevät Mark Wahlberg ja Zooey Deschanel. M. Night Shyamalan tekee roolin miehenä, jonka kanssa Alma puhuu puhelimessa pitkän ajan elokuvasta.
Betty Buckley
Betty Lynn Buckley (s. 3. heinäkuuta 1947) on yhdysvaltalainen teatteri-, elokuva- ja televisionäyttelijä sekä laulaja. Hän on näytellyt Broadwayllä ja esiintynyt monissa Hollywood-elokuvissa, kuten "Carrie" (1976), "Toinen nainen" (1988) ja "Frantic" (1988).
Eric Green
Eric Hubert Green (28. elokuuta 1878 Epsom – 23. joulukuuta 1972 Stanford Dingley) oli brittiläinen maahockeypelaaja ja olympiavoittaja. Hän oli mukana Englannin kultaa voittaneessa joukkueessa Lontoon olympialaisissa 1908. Green pelasi maajoukkueessa yhteensä 16 ottelua ja toimi uransa jälkeen The Times -lehden maahockeyvastaavana.
Never Before
Deep Purple on hard rock/heavy metal -yhtye Deep Purplen kappale vuoden 1972 albumilta "Machine Head". Kappaleen albumiversio kestää 3 minuuttia 59 sekuntia, mutta singleversiota on lyhennetty 3 minuuttiin ja 25 sekuntiin. Alun perin ”Never Before” ja ”Smoke on the Water” olivat ainoat "Machine Headin" singlejulkaisut.
Vaikka ”Never Before” on "Machine Headin" tunnetuimpia kappaleita, yhtye on soittanut sitä vain harvoin keikoillansa. Kappale on julkaistu kerran livealbumilla; vuonna 1980 "Deep Purple in Concert 1970–1972:lla". Yhtye kuitenkin soitti kappaleen vuoden 2004 kiertuellaan, jolla se esitti kaikki "Machine Headin" kappaleet.A-puoli
B-puoli
Alfred Chalk
Alfred Ernest Chalk (27. marraskuuta 1874 Plaistow – ?) oli brittiläinen jalkapalloilija ja olympiavoittaja. Hän pelasi maataan edustaneessa Upton Park FC:ssä, joka voitti kultaa Pariisin olympialaisissa 1900. Chalk pelasi oikeana keskikenttäpelaajana ja häntä pidettiin yhtenä joukkueensa parhaista pelaajista.
Tervajärvi (Rovaniemi)
Tervajärvi on järvi Rovaniemen eteläosassa, Ranuantien ja Kemijoen Itäpuolentien välissä. Järveen on istutettu kolmea eri siikalajia. Suomessa on 51 Tervajärvi-nimistä järveä.
Fidžinhindi
Fidžinhindi (फ़िजी हिंदी) tai Fidžin hindustani tai "hindustani" on indoarjalaisiin kieliin kuuluva kieli, jota äidinkielenään puhuu noin 380 000 Fidžin intialaista. Fidžin lisäksi kielen puhujia löytyy Australiasta, Uudesta-Seelannista, Kanadasta ja Yhdysvalloista.
Kieli on erilainen kuin tavallinen hindi, jota puhutaan Intiassa. Kieli on muodostunut bhodžpurin ja awadhin murteista sekä lukuisista englannin ja saarivaltion alkuperäisen fidžin kielen sanoista.
Jordan Ladd
Jordan Elizabeth Ladd (s. 14. tammikuuta 1975) on yhdysvaltalainen näyttelijä. Hänet tunnetaan muun muassa rooleistaan elokuvissa "Kauhujen Klubi", "Cabin Fever" ja "Death Proof".
Ladd syntyi Hollywoodissa, Kaliforniassa. Hänen äitinsä on Cheryl Ladd ja isänsä tuottaja ja entinen näyttelijä David Ladd. Hänen isänpuoleinen isoisänsä oli näyttelijä Alan Ladd, ja hänen isänpuoleinen isoäitinsä Sue Carol (alkuperäiseltä nimeltään Evelyn Lederer) oli näyttelijöiden agentti ja näyttelijä.
Tiger Rag
”Tiger Rag” on Original Dixieland Jass Bandin tunnetuksi tekemä jazzstandardi vuodelta 1917.
Kappaleen alkuperä on epäselvä, mutta yleensä tekijöiksi merkitään ensimmäisen nauhoituksen tehneen Original Dixieland Jass Bandin kokoonpano: Nick LaRocca, Eddie Edwards, Henry Ragas, Tony Sbarbaro ja Larry Shields. Sanat kirjoitti Harry Da Costa. Jelly Roll Morton puolestaan on sanonut haastattelussa säveltäneensä kappaleen vanhan ranskalaiset katrillin pohjalta. Toiset väittävät tosiasiallisen säveltäjän olleen pasunisti nimeltä Jack Carey.
ODJB:n alkuperäisen nauhoituksen jälkeen kappaleesta tuli suosittu standardi Dixieland-artistien keskuudessa, mutta se alkoi jäädä muodista swing-aikakauden alettua 1930-luvulla. Alkuperäisen nauhoituksen lisäksi yksi tunnetuimmista versioista on Art Tatumin virtuoosimainen pianosoolo vuodelta 1932.
Reino Helismaa teki kappaleeseen suomenkieliset sanat nimellä "Tiikerinmetsästys" ja sen levyttivät Pekka Tiilikainen "ja hänen tiikerinmetsästäjänsä" vuonna 1957.
István Pelle
István Pelle (26. heinäkuuta 1907 Budapest – 6. maaliskuuta 1986 Buenos Aires, Argentiina) oli unkarilainen telinevoimistelija ja olympiavoittaja. Hän edusti seuratasolla budapestiläistä BTC:tä. Pelle osallistui olympialaisiin kolmesti vuosina 1928 – 1936 ja voitti yhteensä neljä mitalia, joista kaksi oli kultaisia ja kaksi hopeisia.
Margit Korondi
Margit Korondi-Plachy (omaa sukua Kronstein, s. 24. kesäkuuta 1932 Celje, Jugoslavia) on unkarilainen entinen telinevoimistelija ja olympiavoittaja. Hän edusti seuratasolla budapestiläistä Vasasia. Korondi osallistui olympialaisiin sekä Helsingissä 1952 että Melbournessa 1956 ja voitti yhteensä kahdeksan mitalia, joista kaksi oli kultaisia, kaksi hopeisia ja neljä pronssisia.
Max Bloesch
Max Bloesch (27. kesäkuuta 1908 Olten – 9. elokuuta 1997 Solothurn) oli sveitsiläinen käsipalloilija ja olympiamitalisti. Hän oli mukana maansa pronssia voittaneessa joukkueessa Berliinin olympialaisissa 1936. Bloesch pelasi turnauksessa yhden ottelun, mutta ei tehnyt siinä maaliakaan.
Yingli
Yingli Green Energy Holding Company Limited () eli lyhyemmin Yingli () on kiinalainen aurinkoenergiayritys. Yritys valmistaa ja toimittaa aurinkopaneeleja brändinimellä Yingli Solar. Yingli toimittaa aurinkopaneeleja maailmanlaajuisesti. Aurinkopaneelien valmistuksen lisäksi Yingli kehittää aurinkoenergiaprojekteja. Yingli on noteerattu New Yorkin pörssissä vuodesta 2007. Yhtiön päämaja on Baodingin kaupungissa ja yrityksen toimitusjohtaja ja hallituksen puheenjohtaja on Liansheng Miao.
Memphis Blues
”Memphis Blues” on yksi varhaisimmista julkaistuista blueskappaleista. Sen sävelsi W. C. Handy ja sanoitti George A. Norton. Sanojen kanssa kappale julkaistiin vuonna 1912, mutta Handy oli julkaissut instrumentaaliversion musiikista jo vuonna 1910. Kaksi kappaleen kolmesta osasta on 12 tahdin blueskaavassa.
Sävellys perustui Handyn memphisiläiselle poliitikolle kirjoittamaan kannustuslauluun nimeltä ”Mr. Crump”. Kampanjan loputtua Crump valittiin Memphisin pormestariksi ja Handy vaihtoi laulun nimen ”Memphis Bluesiksi”. Ajattelematta, että kappaleesta voisi tulla suosittu, säveltäjä myi oikeudet kappaleeseen 50 dollarilla. Kun sävellys nousi julkaisemisensa jälkeen Yhdysvalloissa maanlaajuiseen suosioon, se toi oikeuksien omistajille tuhansien dollarien voitot, mutta Handy itse ei saanut tuotoista mitään.
Joel Järnstedt
Joel Järnstedt (13. heinäkuuta 1881 Porvoo – 1934 Neuvostoliitto) oli suomalainen toimittaja, joka Suomen sisällissodan jälkeen pakeni Neuvosto-Venäjälle ja työskenteli siellä muun muassa opetustehtävissä.
Järnstedt työskenteli Porvoossa taloudenhoitajana, suutarina ja "Työläinen"-lehden toimittajana. Vuonna 1917 hän oli perustamassa Porvoon punakaartia. Sisällissodan aikana hän kuului Suomen punaisen kaartin ylipäällikön esikuntaan sekä Uudenmaan lääninvaltuuskuntaan. Venäjälle paettuaan Järnstedt osallistui SKP:n perustavaan kokoukseen ja kuului puolueen keskuskomitean huoltokomiteaan Pietarissa. Vuodesta 1921 lähtien hän työskenteli Karjalan työkansan kommuunin kansanvalistusosastossa ja vuodesta 1923 Petroskoin suomalaisen puoluekoulun opettajana.
Tsendiin Damdin
Tsendiin Damdin (; 31. maaliskuuta 1957 – 22. helmikuuta 2018) oli mongolialainen judoka ja olympiamitalisti. Hän voitti hopeaa Moskovan olympialaisissa 1980 alle 65-kiloisten sarjassa.
Ville Ojanen
Ville (Villehard) Ojanen (, 30. joulukuuta 1893 Terijoki – 23. kesäkuuta 1938 Moskova) oli suomalainen toimittaja, joka sisällissodan jälkeen pakeni Neuvosto-Venäjälle ja työskenteli siellä muun muassa SKP:n ja Kominternin tehtävissä.
Ville Ojanen syntyi Hollolassa talonpoikaisperheeseen, jolla oli varaa palkata ulkopuolista työvoimaa. Myöhemmin Ojanen määritteli kotinsa "kulakkitaloudeksi". Ojanen valmistui ylioppilaaksi Kuopion klassillisesta lukiosta vuonna 1913, minkä jälkeen hän työskenteli toimittajana Savon Työmiehessä. Ojanen opiskeli Helsingin yliopistossa. Sisällissodan aikana hän toimi kansanvaltuuskunnan liikenneasiain osaston raha-asiain toimikunnan rahastonhoitajana. Paettuaan Venäjälle Ojanen osallistui SKP:n perustavaan kokoukseen, työskenteli puoluetehtävissä ja suoritti punakomentajakurssin. Vuosina 1922–1928 hän oli Lännen vähemmistökansojen kommunistisen yliopiston opettaja.
Vuosina 1930–1931 Ojanen opetti Kominternin Lenin-koulussa Moskovassa poliittista taloustiedettä ja talouspolitiikkaa. Vuosina 1931–1932 hän toimi Karjalan ASNT:n kansankomissaarien neuvoston suunnitteluosaston johtajana ja vuodesta 1932 jälleen Lenin-koulun opettajana. 1920-luvulla hän kuului Kustannusliike Kirjan hallintoon ja vuonna 1932 Kommunisti-lehden toimituskuntaan. Ojanen toimi myös Kominternin maasihteeristössä. Hän kuului SKP:n keskuskomitean ulkomaantoimistoon vuosina 1936–1937. SKP:ssä hän oli Otto-Wille Kuusisen läheinen tukija.
Ojanen vangittiin helmikuussa 1938, tuomittiin kuolemaan syytettynä osallistumisesta neuvostovastaisen suomalaisen kapinallisjärjestön toimintaan ja ammuttiin Moskovan lähellä Butovossa. Hänen maineensa puhdistettiin vuonna 1955.
Ojasen vaimo Anni Pesonen kuului myös SKP:n perustajiin. Hän työskenteli Lenin-koulun suomalaissektorin sihteerinä. Pesonen säästyi 1930-luvun vainoilta ja eli vuoteen 1975 saakka.
IPP Open
IPP Open on Helsingissä vuosittain pelattava miesten ATP-haastajaturnaus. Turnaus pelataan Talin tenniskeskuksessa kovilla kentillä ja se järjestettiin ensimmäisen kerran vuonna 2001. Turnaus järjestetään marraskuussa, paitsi ensimmäisenä vuonna se järjestettiin lokakuussa.
IPP Openissa 2009 Jarkko Nieminen pelasi näytösottelun Hevisaurusta vastaan. IPP Open 2010 valittiin vuoden ATP-haastajaturnaukseksi. Valinnan tekivät ATP:n ja ITF:n Challenger-komitea. Vuonna 2015 turnausta ei järjestetä, koska turnauksen sponsorin, IPP:n johtaja Gennadi Timtšenko kuuluu Yhdysvaltain asettamalle pakotelistalle.
PZL M-2
PZL M-2 oli puolalainen WSK-Mielecin suunnittelema koulukoneen prototyyppi, jonka ensilento tapahtui 26. kesäkuuta 1958.
Kone suunniteltiin Puolan ilmailukerhon koulukoneeksi. Sen suunnitteli Stanisław Jachyra. Koneen toinen prototyyppi lensi 13. syyskuuta 1958. Moottori Praga Doris aiheutti voimakkaita värähtelyitä koneeseen eikä soveltunut taitolentoon. Koneessa om kannuspyörä ja kerho halusi koneen, jossa on nokkapyörä. Nämä tekijät lopettivat koneen kehittelyn. Koneesta kehitettiin PZL M-4 Tarpan, jossa on sisäänvedettävät laskutelineet.
Ensimmäinen prototyyppi (SP-PAC) on Puolan ilmailumuseossa Krakovassa (osina) ja toinen (SP-PBA) on Radomyśl Wielkissä.
Seara Alimentos
Seara Alimentos on brasilialainen elintarvikeyritys, joka vie lihatuotteita ympäri maailman. Seara Alimentos on Marfrig Groupin tytäryhtiö. Yrityksen pääkonttori on Itajaín kaupungissa Etelä-Brasiliassa. Toimitusjohtaja ja hallituksen puheenjohtaja on Sérgio Agapito Lires Rial.
Beale Street Blues
”Beale Street Blues” on W. C. Handyn säveltämä ja sanoittama blueskappale vuodelta 1916. Kappaleesta alkoi Handyn kaupallinen suosio säveltäjänä – Earl Fullerin kappaleesta tekemä äänite ansaitsi Handylle kerralla 1 800 dollarin rojaltišekin Victor Recordsilta, mikä oli enemmän rahaa kun säveltäjä oli koskaan nähnyt yhdessä paikassa. 1920-luvulla ”Beale Street Bluesin” ohitti kuitenkin Handyn suosituimpana sävellyksenä ”St. Louis Blues”, josta tuli ennen pitkää yksi Yhdysvaltojen musiikkihistorian suosituimmista kappaleista.
Ensimmäisenä kappaleen nauhoitti Charles A. Princen johtama Prince’s Band vuonna 1917. Gilda Gray lauloi kappaleen musikaalinäytelmässä "Gaieties of 1919", mikä aiheutti laajaa kiinnostusta ja keskustelua bluesmusiikkiin tottumattomassa Broadway-yleisössä. Paul Whitemanin orkesteri otti kappaleen ohjelmistoonsa ja soitti sitä toisinaan konserteissaan ”A Stairway to Paradise” -kappaleen keskellä. Jazzpasunisti Jack Teagarden käytti sävellystä tunnuskappaleenaan.
Brasilian presidentti
Brasilian presidentti on Brasilian valtionpäämies ja hallituksen johtaja, joka valitaan neljän vuoden välein. Presidentti voidaan valita vain kahdelle kaudelle. Jos yksikään ehdokas ei saa vaaleissa tarvittavaa 51 prosentin enemmistöä äänistä, järjestetään toinen kierros kuukauden kuluessa. Nykyinen presidentti, Jair Bolsonaro, astui virkaan 1. tammikuuta 2019.
Cabin Fever 2
Cabin Fever 2 ("Cabin Fever 2: Spring Fever") on vuonna 2009 ensi-iltansa saanut yhdysvaltalainen kauhuelokuva, joka on jatkoa ensimmäiselle "Cabin Fever" -elokuvalle. "Cabin Fever 2:n" on ohjannut Ti West ja sen pääosissa ovat Giuseppe Andrews ja Noah Segan.
Pirttijärvi (Tampere)
Pirttijärvi on Pirkanmaalla Tampereen pohjoisosassa Terälahdessa
sijaitseva järvi.
Järven pinta-ala on 12 hehtaaria. Se on 800 metriä pitkä ja 400 metriä leveä. Siinä ei ole kartan mukaan saaria. Järven rantaviivan pituus on 2,2 kilometriä.
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Velaattajärven valuma-alueella (35.38), jonka Ukaanjärven alueeseen (35.383) järvi kuuluu. Järven vedenpinnan korkeus on 130,3 metriä mpy. Laskuoja lähtee järven pohjoispäästä ja vie Ukaanpohjaan.
Kolumbian presidentti
Kolumbian presidentti on Kolumbian kansan valitsema valtionpäämies ja hallituksen johtaja. Presidentti valitaan neljän vuoden välein suoralla kansanvaalilla yhtä aikaa varapresidentin kanssa. Sama presidentti voidaan valita korkeintaan kahdelle nelivuotiskaudelle.
Nykyinen presidentti on Iván Duque, joka voitti kesäkuussa 2018 pidetyt presidentinvaalit.
PZL M-4 Tarpan
PZL M-4 Tarpan oli puolalainen WSK-Mielecin toteuttama koulukoneen prototyyppi, joka lensi 7. syyskuuta 1961.
M-4 suunniteltiin Puolan ilmailuseuran pyynnöstä, koska sen tehtaalat tilaama edellinen prototyyppi PZL M-2 oli epäonnistunut. M-4 koneesta tuli liian raskas (noin 150 kg ylipainoa), joka johti toisen muutetun prototyypin rakentamiseen vuonna 1964. Koneesta tuli tämän jälkeen liian kallis eikä koneen kehitelmäkään PZL WN-6 onnistunut. Vuonna 1965 molemmat M-4-prototyypit muunnettiin yksipaikkaisiksi taitolentokoneiksi.
Jälkimmäinen prototyyppi (SP-PAK) on Puolan ilmailumuseossa Krakovassa.
Marco Estrada
Marco Andrés Estrada Quinteros (28. toukokuuta 1983, Viña del Mar, Chile) on chileläinen jalkapalloilija. Estrada edustaa ranskalaista Montpellier’ta. Hän on edustanut myös Chileä maajoukkuetasolla mm. Etelä-Afrikan MM-kilpailuissa. Maajoukkueessa hän debytoi Sveitsiä vastaan 7. syyskuuta 2007 .
Estrada on edustanut kotikaupunkinsa Viña del Marin Evertonia, josta hän siirtyi 2006 pelaamaan Universidad de Chileen. Vuonna 2010 hän siirtyi ranskalaiseen Montpellier’hen.
Etelä-Afrikan MM-kilpailuissa Estrada pelasi yhden ottelun saaden ottelussa punaisen kortin.
Mark Ryden
Mark Ryden (s. 20. tammikuuta 1963) on amerikkalainen taidemaalari.
Suurin osa Rydenin teoksista on luokiteltavissa Lowbrow-taiteeksi tai surrealistisiksi. Pääosa Rydenin teoksista on öljymaalauksia. Hänen teoksilleen ominaista on runsas yksityiskohtaisuus ja toistuvat aiheet, kuten nuoret tyttöhahmot, eläinten liha, uskonnolliset symbolit ja Abraham Lincoln. Hän on myös suunnitellut levynkansia mm. Michael Jacksonille, Ringo Starrille ja Red Hot Chili Peppersille.
Kultainen Venla
Kultainen Venla on vuonna 2010 perustettu televisioalan kilpailu, joka syntyi, kun aiemmin Kultainen TV- ja Venla-palkinnot yhdistettiin. Gaalan järjestää vuosittain Televisioakatemia, joka on MTV:n, Yleisradion, Sanoma Media Finlandin ja SATU ry:n perustama yhdistys. Jäseneksi ovat liittyneet myös Discovery Networks Finland, Fox International Channels ja Elisa Viihde. Gaala on lähetetty suorana MTV3-kanavalla vuodesta 2011 lähtien. Vuoden 2016 gaala lähetettiin 13. tammikuuta 2017 Yle TV2 -kanavalla.
Kilpailu on kaksivaiheinen. Ensin esiraati valitsee jokaisesta kategoriasta jatkoon korkeintaan viisi ehdokasta. Raatiin kuuluu Televisioakatemian hallituksen jäsenten lisäksi enintään seitsemän kutsuttua asiantuntijajäsentä. Akatemian kannatus- eli henkilöjäsenet äänestävät voittajat raadin asettamien ehdokkaiden joukosta. Televisioakatemian hallitus voi jakaa myös muita erityispalkintoja. Yleisöäänestyksen perusteella jaetaan palkinnot parhaalle esiintyjälle sekä parhaalle televisio-ohjelmalle.
Vuonna 2011 lisättiin kategorioihin paras mies- ja naisnäyttelijä sekä vuoden käsikirjoittaja. Samana vuonna myönnettiin myös ensimmäistä kertaa TV-maailma-lehden tunnustuspalkinto TV-vuoden valopilkku. Vuodesta 2012 on palkittu myös paras ohjaaja.
Ensimmäinen Kultainen Venla -gaala pidettiin 16. tammikuuta 2011, jossa juontajina toimivat Korkojen kera -ohjelmassa esiintyneet Jenni Pääskysaari ja Vappu Pimiä. Gaalassa esiintyjä oli Ilkka Alanko.
Elämäntyöpalkinnot
Kultainen Venla -gaala pidettiin toisen kerran 15. tammikuuta 2012. Juontajina toimivat Heikki Paasonen ja Mikko Leppilampi. Esiintyjinä nähtiin taikuri ja mentalisti Noora Karma sekä laulajat duettona Freeman ja Olavi Uusivirta.
Elämäntyöpalkinnot
Kultainen Venla -gaala pidettiin kolmannen kerran 20. tammikuuta 2013. Juontajina toimivat Aki Linnanahde ja Elina Viitanen. Esiintyjinä lauloivat Jesse Kaikuranta ja Diandra Flores.
Elämäntyöpalkinnot
Lähteet:
Neljäs Kultainen Venla -gaala järjestettiin 17. tammikuuta 2014 Suomen Kansallisoopperassa. Gaalan juonsi Jenni Pääskysaari. Gaalassa esiintyi vuoden 2013 Idolsin voittaja Mitra Kaislaranta.
Yhdeksänhenkinen esituomaristo (puheenjohtaja Jorma Sairanen, Riitta Pihlajamäki, Olli Haikka, Jani Hartikainen, Kari Voutila, Paula Noronen, Iris Olsson, Juha Heinisuo ja Stiina Laakso) valitsi jatkoon 38 ohjelmaa ja 14 tekijää, joista Televisioakatemian varsinaiset jäsenet äänestivät finalistit kuhunkin kategoriaan.
Elämäntyöpalkinnot
Lähteet
Viides Kultainen Venla -gaala järjestettiin Suomen Kansallisoopperassa 16. tammikuuta 2015. Sen juonsi edellisvuoden tapaan Jenni Pääskysaari.
Elämäntyöpalkinnot
Vuoden 2015 Venla-gaala järjestettiin 15. tammikuuta 2016. Sen juonsi Jenni Pääskysaari ja esiintyjänä oli Waltteri Torikka.
Elämäntyöpalkinnot
4579 Puccini
4579 Puccini on päävyöhykkeen asteroidi, jonka Börngen löysi Tautenburgissa 11. tammikuuta 1989. Sen kiertoaika on 3,71 vuotta ja absoluuttinen magnitudi 13,7. Eksentrisyys on 0,1547360 ja inklinaatio 2,21372°. Ennen nimeämistään asteroidi tunnettiin tunnuksella 1989 AT6.
Delray Beach Open
Delray Beach Open on helmikuussa Delray Beachissa, Floridassa, Yhdysvalloissa järjestettävä miesten tennisturnaus. Turnaus järjestettiin ensimmäisen kerran vuonna 1993 Coral Springsissä, mutta paikaksi vaihtui Delray Beach vuonna 1999. Turnaus pelataan Delray Beach Tennis Centerissä ja se kuuluu ATP World Tour 250 -sarjaan.
Arto Tuunela
Arto Samuli Tuunela (s. 18. heinäkuuta 1979) on suomalainen säveltäjä, sanoittaja, laulaja, kitaristi, tuottaja, äänittäjä ja miksaaja. Hänet tunnetaan Pariisin Kevät -yhtyeen keulahahmona, ja hän oli päävaikuttajana yhtyeessä Major Label. Hän on molempien kokoonpanojen laulaja sekä pääasiallisia biisintekijöitä. Tuunela aloitti Pariisin Kevään sooloprojektina, ja yhtyeen viidestä albumista kaksi ensimmäistä on julkaistu ennen bändin kokoamista kuusihenkiseksi.
Tuunela on kotoisin Helsingin Kannelmäestä, missä hän asui lapsuutensa ja nuoruutensa. Tuunela opiskeli medianomiksi Pohjois-Karjalan ammattikorkeakoulussa kulttuurialan koulutusohjelmassa Joensuussa. Major Label sai alkunsa hänen opiskeluaikanaan. Valmistumisensa jälkeen hän palasi Helsinkiin ja aloitti työskentelyn tuottajana Finnvox-studiolla.
Tuunela toimii Pariisin Kevään biisintekijänä, laulajana, kitaristina ja tuottajana. Yhtyeen viidennen studioalbumin Musta Laatikko (2015) Tuunela tuotti yhdessä Artturi Tairan kanssa. Tuunela ja Mira Luoti ovat tehneet yhdessä Luodin ensimmäisen soololevyn, joka ilmestyi syksyllä 2016.  Lisäksi Tuunela on tuottanut mm. CMX:n 15. studioalbumin "Mesmeria" (2015), Pete Parkkosen toisen albumin "I'm An Accident" (2010) ja Katri Ylanderin (2009) kolmannen albumin "Valvojat". Hän on säveltänyt ja sanoittanut kappaleita myös muille artisteille, kuten Kaija Koolle ja Mitralle, ja toiminut äänittäjänä, miksaajana tai tuottajana mm. Damn Seagullsin, Kerkko Koskisen, So Called Planin ja CMX:n levyillä.
Tuunela on tehnyt tai äänittänyt musiikkia elokuviin Hilton! (2013), Kulman pojat (2012), Sisko tahtoisin jäädä (2010), Ilman käsikirjoitusta, ilman ohjausta (2006), Kaksipäisen kotkan varjossa (2005), Voittoruoskasenunet (2005) ja Falling (2004). Tuunela on käyttänyt taiteilijanimiä Arthur Tunes ja Samuel Tubak, joka tulee hänen toisesta nimestään ja suvun kaukaisesta sukunimestä Tupakka. Tuunelalla oli jopa musiikkiprojekti nimeltään Helsinki Blues Driver.
Tuunelan tekemistä kappaleista tähän mennessä tunnetuimmat ovat Pariisin Kevään esittämät "Tämän kylän poikii" sekä "Kesäyö". Kesäyö oli Teoston mukaan vuoden 2012 kolmanneksi soitetuin kappale kaupallisessa radiossa.Tuunela asuu Helsingissä valokuvaajana toimivan avopuolisonsa kanssa. Tuunela harrastaa juoksua, ja hän on juossut vuonna 2014 Tukholman maratonin aikaan 3:47:05.
Jerome Damon
Jerome Damon (4. huhtikuuta 1972 Kapkaupunki, Etelä-Afrikka) on eteläafrikkalainen jalkapallotuomari. Hän on toiminut kansainvälisissä otteluissa vuodesta 2000. Damon on tuominnut muun muassa Etelä-Afrikan MM-kilpailuissa, Afrikan-mestaruuskilpailuissa ja Afrikan Mestarien liigassa.
Suomen Viikkolehti
Suomen Viikkolehti on vuonna 1887 perustettu Suomen Vapaakirkon lehti. Suomen Viikkolehti ilmestyy kerran viikossa. Lehden nykyinen päätoimittaja on Hannu Vuorinen
Lehti ilmestyi ensimmäisinä vuosinaan A3-kokoisena, kahdessa arkissa, 4 palstaa sivulla, ilman kuvia, kerran viikossa torstaisin.
Antti Mäkisen ollessa lehden päätoimittajana v. 1888 - 1900, lehdessä oli tunnettujen julistajien, kuten C. H. Spurgeonin ja F. B. Meyerin saarnojen suomennoksia, Antti Mäkisen omia opetuskirjoituksia, uutisia Suomesta ja ulkomailta. Kirjoituksia raittiustyöstä, kertomuksia lähetystyöstä ja lähetystyöntekijöistä. Wilhelmiina Arpiaisen runoja ja myöhemmin lähetyskirjeitä. Antti Mäkisen runoja "Lieto" nimimerkillä. Ruotsalaisesta "Sanningswittnet" lehdestä suomennettuja kirjoituksia. Kertomuksia vuosikokouksista ja lähetyskokouksista. Sunnuntaikertomuksia pyhäkouluja varten. Valuuttakurssit ja kokousilmoituksia Helsingin alueella. Antti Mäkisen jälkeen päätoimittajana toimi Eskil Renfors.
Uimahypyt kesäolympialaisissa 1932
Vuoden 1932 kesäolympialaisten uimahypyt järjestettiin 8. – 13. elokuuta 1932. Tämä oli seitsemäs kerta kun laji oli mukana olympialaisten ohjelmassa. Mukana oli 28 osanottajaa yhdeksästä eri maasta. Yhdysvaltalaiset voittivat kaikki mitalit.
Callaway Golf
Callaway Golf on yhdysvaltalainen golfvälineihin erikoistunut urheilutarvikevalmistaja, jonka perusti Ely Reeves Callaway nuorempi vuonna 1982. Callaway tekee rautamailoja, puumailoja, draivereita, wedgejä ja puttereita. Tuotemerkillä on myös kenkiä ja erilaisia oheistuotteita. Yhtiö toimii maailmanlaajuisesti yli 70:sä maassa.
1982 Ely Reeves Callaway nuorempi osti puolet "Hickory Sticks":sta ja nimesi yhtiön uudelleen "Callaway Hickory Stick USA":ksi. Vuotta myöhemmin hänestä tuli yhtiön johtaja ja hän siirrätti tuotantotehtaat Kaliforniaan. 1984 Callaway osti loputkin yrityksestä 400 000 dollarin hinnalla. Vasta vuonna 1988 yritys sai nykyisen Callaway Golf nimensä.
Callaway Golf markkinoi tuotteitaan myös ostamiensa muiden yhtiöiden nimien alaisuudessa, kuten Odyssey, Top-Flite, Strata ja Ben Hogan. Vuonna 2012 Callaway myi Top-Flite brändin Dick's Sporting Goodsille heikentyneen myynnin takia.
Yhtiö listautui New Yorkin pörssiin vuonna 1992 250 miljoonan dollarin markkina-arvolla.
Uimahypyt kesäolympialaisissa 1948
Vuoden 1948 kesäolympialaisten uimahypyt järjestettiin 30. heinäkuuta – 5. elokuuta 1948 Lontoossa. Tämä oli yhdeksäs kerta kun laji oli mukana olympialaisten ohjelmassa. Mukana oli 62 osanottajaa 21 eri maasta.
Uimahypyt kesäolympialaisissa 1956
Vuoden 1956 kesäolympialaisten uimahypyt järjestettiin 30. marraskuuta – 7. joulukuuta 1956 Melbournessa. Tämä oli 11. kerta kun laji oli mukana olympialaisten ohjelmassa. Mukana oli 59 osanottajaa 16 eri maasta.
Anykščiain kunnallispiiri
Anykščiain kunnallispiiri () on yksi Liettuan kuudestakymmenestä kunnallispiiristä, joka sijaitsee Utenan läänissä. Kunnallispiirin väkiluku vuonna 2008 oli 32 137 asukasta (18,6 % läänin väkiluvusta).
Ignalinan kunnallispiiri
Ignalinan kunnallispiiri () on yksi Liettuan kuudestakymmenestä kunnallispiiristä. Se sijaitsee Utenan läänissä. Kunnallispiirin väkiluku oli vuonna 2008 20 147 asukasta (11,7 % läänin väkiluvusta).
Uimahypyt kesäolympialaisissa 1960
Vuoden kesäolympialaisten uimahypyt järjestettiin 26. elokuuta – 2. syyskuuta 1956 Roomassa. Tämä oli 12. kerta kun laji oli mukana olympialaisten ohjelmassa. Mukana oli 74 osanottajaa osanottajaa 24 eri maasta.
C. S. Lee
Charles S. "Charlie" Lee (s. 30. joulukuuta 1971 Cheongju), virallisesti tunnettuna C. S. Lee, on korealais-yhdysvaltalainen näyttelijä. Hänet tunnetaan parhaiten Vince Masukan roolista televisiosarjassa "Dexter".
Lee kiinnostui koulussa näyttelemisestä, minkä jälkeen hän valmistui Cornish College of the Artsista. Hän jatkoi opiskelujaan Yalen yliopistossa. Myöhemmin hän muutti New York Cityyn näytelläkseen erilaisissa teatteri-, elokuva- ja televisiorooleissa.
Leen aviopuoliso on Lara Cho.
H’oiniki
H’oiniki () eli Hoiniki () on pieni kaupunki Homelin alueella Valko-Venäjällä. H’oinikin kaupunki on samannimisen (rajon) piirin keskus ja sijaitsee linnuntietä noin 92 kilometriä Homelin (Gomel) lounaispuolella ja noin 52 kilometriä Mazyrista itäkaakkoon. Yhteensä H’oinikin piirissä asui syksyn 2009 väestönlaskun mukaan 22 412 henkeä, joista kaupunkilaisia oli 13 844 ja maaseudun asukkaita vajaa 8 600.
H’oinikin kaupunki sijaitsee vain 55 kilometriä Tšernobylista pohjoiseen Ukrainan rajan pohjoispuolella. H’oinikin piiri saastui huomattavasti vuoden 1986 Tšernobylin ydinvoimalakatastrofin seurauksena. Erityisesti H’oinikin piirin eteläosa kuuluu voimakkaimmin säteileviin Valko-Venäjän alueisiin ja on radioaktiivisuutensa takia liitetty kymmenine hylättyine kylineen osaksi Polesian säteily-ekologista rauhoitusaluetta.
H’oinikiin saapuu P35 kantatie Mazyrin suunnalta lännestä ja P33 kantatie vie pohjoiskoilliseen M10 valtatielle kohti Retšytsaa. Myös rautatie ulottuu H’oinikiin.
Subkhiddin Mohd Salleh
Subkhiddin Mohd Salleh (17. marraskuuta 1966 Parit Buntar, Malesia) on malesialainen jalkapallotuomari. Hän on toiminut vuodesta 2000 lähtien kansainvälisenä tuomarina. Urallaan hän on tuominnut muun muassa Etelä-Afrikan MM-kilpailuissa 4. tuomarina ja erotuomarina alle 20-vuotiaiden maailmanmestaruuskilpailuissa, Aasian Mestarien liigassa ja Aasian-mestaruuskilpailuissa.
Henry Raeburn
Henry Raeburn (4. maaliskuuta 1756 Stockbridge, Britannia – 8. heinäkuuta 1823 Stockbridge, Britannia) sir, oli skotlantilainen taidemaalari. Hän maalasi pääasiassa henkeviksi luonnehdittuja muotokuvia. Hänen työnsä olivat romanttisen haaveellisia, mutta samalla yksityiskohtaisia henkilöiden luonnehdintoja.
Tikkurila (täsmennyssivu)
Tikkurila voi tarkoittaa seuraavia:
Beida (Libya)
Beida (, al-Baiḍāʾ) on kaupunki Koillis-Libyassa. Sen väkiluku oli 75 000 vuonna 2010.
Rusokääpä
Rusokääpä ("Pycnoporellus fulgens") on harvinainen yksivuotinen kääpälaji. Rusokääpä on ekologialtaan erikoinen kääpä, sillä se pystyy elämään vain kantokäävän ("Fomitopsis pinicola") lahottamassa puussa. Suomessa levinneisyys painottuu Etelä- ja Keski-Suomeen.
Yksivuotinen, pileaattinen tai harvoin puoli resupinaattinen, keskikokoinen tai pienehkö, hyllymäinen. Yläpinta on oranssinsävyinen, jossa oranssinruskeita vöitä ja lakin tyvi on nukkapintainen. Oranssi malto on kosteana pehmeää, kuivuessaan kevyttä ja haurasta. Alapinta aluksi kermanvalkoinen, myöhemmin siitä tulee orassi. Pillit on erityisen muotoisia, kulmikkaita tai sokkeloisia repeytyviä, työntyvät esille lakin alta niin että ylimmät pillit näyttävät hampailta. Yleensä se elää kuolleissa havupuissa aiheuttaen ruskolahoa.
Rusokääpä on vanhojen, tuoreiden kuusikoiden laji, mutta ei vaadi aarniometsää. Sen saattaa myös löytää kaupunkien puistometsistä, joihin on jäänyt kaatuneita puita tai vanhoista talousmetsistä, joissa on lahopuuta. Isäntäkasvina on yleensä osittain kuorellinen kuusen maapuu, joskus harvoin mänty, koivu tai haapa. Puut ovat olleet melkein poikkeuksetta kantokäävän lahottamia. Harvinainen Keski-Euroopassa, Ruotsissa ja Balttian maissa ja kasvaa harvakseltaan kautta Pohjois Amerikan. Suomessa päälevinneisyysalue on eteläinen. Sitä on tavattu harvinaisena Tammisaaresta Rovaniemelle.
Anglosaksiset peruskirjat
Anglosaksiset peruskirjat ovat varhaiskeskiaikaisia brittiläisiä dokumentteja, jotka yleensä antavat omistajalleen oikeuden maahan tai myöntävät jonkin etuoikeuden. Dokumentit laadittiin yleensä latinaksi pergamentti-paperille. Dokumenteissa oli kuitenkin myös kansankielisiä osioita, joissa kuvattiin maa-alueen rajat. Varhaisimmat säilyneet peruskirjat laadittiin 670-luvulla, ja ne koskivat roomalaiskatolisen kirkon oikeutta maa-alueisiin. 700-luvulta lähtien peruskirjoja ryhdyttiin myöntämään enenevissä määrin myös tavallisille kansalaisille.
Peruskirjan määritelmä kattaa muun muassa kuninkaan myöntämät diplomit ja kirjelmät sekä testamentit.
Fosforibosyylipyrofosfaatti
Fosforibosyylipyrofosfaatti (CHOP) on riboosisokerin johdannainen, johon on esteröitynyt fosfaattiryhmiä. Fosforibosyylipyrofosfaatilla on tärkeä rooli puriinin nukleotidien synteesissä.
Eliöiden soluissa fosforibosyylipyrofosfaattia tuotetaan riboosi-5-fosfaatista ja ATP-molekyylin ja magnesiumioninkompleksista. Reaktiota katalysoiva entsyymi on riboosifosfaattidifosfokinaasi eli fosforibosyylipyrofosfaattisyntaasi.
Fosforibosyylipyrofosfaatti toimii fosfaattiryhmän luovuttajana puuriinimonofosfaattinukleotiden synteeseissä. Yhdisteestä pyrofosfaattiryhmä voi liittyä suoraan muun muassa adeniiniin, guaniiniin ja hypoksantiiniin, jolloin muodostuu AMP:tä, GMP:tä ja IMP:tä. Reaktioita katalysoivat entsyymit ovat adeniinifosfosribosyylitransferaasi ja hypoksantiini-guaniinifosforibosyylitransferaasi. IMP-molekyyli ja siitä muut nukleotidit voivat muodostua fosforibosyylipyrofosfaatista myös toista reittiä pitkin, jonka yhtä vaihetta katalysoi amidofosforibosyylitransferaasi, joka käyttää substraattinaan fosforibosyylipyrofosfaattia.
Index on Censorship
Index on Censorhip on sananvapauden edistämiseksi toimiva organisaatio. Järjestö julkaisee neljännesvuosittain samannimistä lehteä. Järjestön johtajana toimii New Statesman -viikkolehden entinen päätoimittaja John Kampfner. Index of Censorship -lehden päätoimittajana toimii Jo Glandville. Organisaatio perustettiin vuonna 1972 ja sen alkuperäinen nimi oli "Writers and Scholars Educational Trust" (WSI).
Juurta jaksain
Juurta jaksain on Mokoman EP, joka julkaistiin 1. syyskuuta 2010.
EP sisältää neljä ennenjulkaisematonta kappaletta (”Ei enää askeltakaan”, ”Huomenhaamu”, ”Maailmantappiin”, ”Taakka”) yhtyeen "Sydänjuuret"-albumin äänityksistä, yhden ennenjulkaisemattoman kappaleen (”Musta katras”) "Luihin ja ytimiin" -albumin äänityksistä sekä akustisen version "Sydänjuuret"-albumin nimikappaleesta. EP nousi Suomen virallisen singlelistan sijalle 1.
EP:n kansitaiteen on piirtänyt Ville Pirinen.
Kaikki kappaleet san. Marko Annala ja sov. Mokoma.
Planeetta X
Planeetta X tai Planet X voi tarkoittaa ainakin seuraavia:
FIFA Street 3
FIFA Street 3 on EA Canadan kehittämä ja EA Sportsin julkaisema katujalkapalloaiheinen jalkapallopeli. Peli julkaistiin 18. helmikuuta 2008.
Pelissä on seuraavat maajoukkueet
Roland Burris
Roland Wallace Burris (s. 3. elokuuta 1937 Centralia, Illinois, Yhdysvallat) on yhdysvaltalainen poliitikko demokraattisesta puolueesta ja entinen Yhdysvaltain senaatin jäsen Illinois'sta..
Burris nimitettiin Yhdysvaltain senaatin jäseneksi 31. joulukuuta 2008, kun hänen edeltäjänsä Barack Obama oli jättänyt paikkansa tultuaan valituksi Yhdysvaltain presidentiksi, ja hän vannoi virkavalansa 15. tammikuuta 2009. Burris toimi senaattorina vajaat kaksi vuotta, 29. marraskuuta 2010 asti. Hän ei ollut ehdolla jatkokaudelle marraskuun 2010 senaatinvaaleissa.
Burris valmistui Centralia High Schoolista vuonna 1955 ja suoritti Bachelor of Arts -tutkinnon Southern Illinois Universityssä vuonna 1959 sekä Juris Doctor -tutkinnon Howard Universityssä vuonna 1963. Ennen toimimistaan Yhdysvaltain senaatin jäsenenä hän toimi muun muassa Illinois'n osavaltion oikeusministerinä vuosina 1991–1995.
Harri Sinijärvi
Harri Anttonius Sinijärvi (31. heinäkuuta 1905 Joensuu – 3. toukokuuta 1984) oli suomalainen näyttelijä. Esittävää laulutaidetta harrastanut taiteilija tunnettiin muun muassa operettirooleistaan. Valkokankailla hän näytteli kymmeniä sivurooleja.
Harri Sinijärven vanhemmat olivat leipuri Antti Sinijärvi ja Anni Nylund. Hän kävi keskikoulun ja kauppakoulun sekä opiskeli puhe- ja laulutekniikkaa. 1930-luvulla hän teki opintomatkoja eri puolille Eurooppaa. Sinijärvi näytteli Kotkan Näyttämöllä 1924–1945 ja Suomen Työväen Teatterissa vuodesta 1945. Hänen näyttämötaiteellisia tehtäviään olivat eritoten operettien buffot. Yksittäisistä rooleista merkittäviä olivat muun muassa Hlestakov (kappaleessa "Reviisori") Aleksis Kivi ("Kivi, jonka rakentajat hylkäsivät"), Sikalan isäntä ("Pitkäjärveläiset"), Hilmar Tönnesen ("Yhteiskunnan pylväät") ja idealistinen Peter Shirley George Bernard Shaw’n näytelmässä "Majuri Barbara".
Sinijärvi näytteli sivuosia 30 suomalaisessa elokuvassa vuosina 1938–1957. Useat hänen rooleistaan olivat tarkemmin nimeämättömiä. Roland af Hällströmin ohjaaman "Ylijäämänaisen" (1951) Harri Suvanteen rooli kirjoitettiin nimenomaisesti Sinijärveä varten. Aleksis Kivestä kertovassa filmatisoinnissa "Minä elän" (1946) Sinijärvi sai tulkittavakseen Emanuel Stenvallin osan. 1960-luvulla Sinijärvi näytteli kolmessa televisiotuotannossa: "Taide pitkä, elämä lyhyt" (1967), "Kuka teki turhan murhan" (1967) ja "Kiurunkulma" (1969).
Shōkaku
Shōkaku () oli keisarillisen Japanin laivaston vuonna 1941 palvelukseenotettu Shōkaku-luokan lentotukialus toisessa maailmansodassa.
Alus osallistui sisaraluksensa "Zuikakun" kanssa hyökkäykseen Pearl Harboriin ja Rabaulin pommitukseen tammikuussa 1942.
Maalis–huhtikuussa 1942 "Shōkaku" osallistui hyökkäykseen Ceylonille, jossa sen lentokoneet upottivat kaksi laivaa Colombon satamaan ja vaurioittivat tuotantolaitoksia, sekä myöhemmin upottivat "HMS Cornwallin" ja "HMS Dorsetshiren" sekä lentotukialus "HMS Hermesin" Batticaloan rannikolla 9. huhtikuuta 1942.
Alus osallistui myöhemmin "Zuikakun" kanssa Korallimeren taisteluun, jossa sen pommikoneet upottivat "USS Lexingtonin" ja vaurioittivat vakavasti "USS Yorktownia". Taistelussa "Shōkakuun" osui kolme pommia, jotka vaurioittivat alusta vakavasti. Alus oli lähellä upota paluumatkalla Japaniin kovien aallokoiden takia, mutta alus saapui Kureen 17. toukokuuta 1942. Aluksen vauriot korjattiin 10 päivässä, mutta alus ei korjaustöiden takia päässyt osallistumaan Midwayn taisteluun.
Myöhemmin alus osallistui Itäisten Salomonsaarten taisteluun ja Santa Cruzin saarten taisteluun, jossa sen lentokoneet vaurioittivat "USS Enterprisea" ja upottivat "USS Hornetin". Taisteluissa "Shōkaku" vaurioitui pahasti ja vietti kuukausia korjattavana.
Filippiinienmeren taistelussa 19. kesäkuuta 1944 Yhdysvaltain laivaston sukellusvene "USS Cavalla" (SS-244, kapteeniluutnantti Kossler) upotti "Shōkakun" 19. kesäkuuta 1944. Alukseen osui kolme torpedoa ja se olisi ehkä päässyt satamaan, mutta räjähdys vaurioitti useita lentobensiinisäiliöitä, joiden sisältö vuoti ympäri alusta. Korjaaminen oli mahdotonta, ja noin tunti osumien jälkeen bensiini syttyi ja aiheutti nopeasti räjähdyksen, joka upotti aluksen. Aluksen mukana hukkui 1 272 miestä. Hävittäjät "Urakaze", "Wakatsuki" ja "Hatsuzuki" pelastivat 570 miestä merestä.
Breithorn (Zermatt)
Breithorn on 4 164 metriä korkea vuori Sveitsin ja Italian rajalla Valais’n Alpeilla. Se on osa Monte Rosan massiivia.
Henry Maynard ja hänen oppaansa valloittivat vuoren vuonna 1813.
Lyskamm
Lyskamm eli Liskamm on 4 527 metriä korkea vuori Sveitsin ja Italian rajalla Valais’n Alpeilla. Se on osa Monte Rosan massiivia. Vuorella on kaksi huippua, ja sen pisin harjanne on viisi kilometriä pitkä.
Pohjoispuolen seinämällä on selvästi havaittavia lumen muodostamia ylitsepursuavia kielekkeitä, jotka voivat esimerkiksi auringonpaisteen vuoksi tipahtaa seinämältä alas. Lyskammvuorta kutsutaan myös nimellä Menschenfresser eli ihmissyöjä, koska lumimassat saattavat lähteä helposti liikkeelle ja aiheuttaa kiipeilijöiden kuolemia. Lyskammvuoren on aikoinaan oletettu kuuluvaan kokonaan Monte Rosan massiiviin, mutta itse asiassa se muodostaa oman massiivin, johon kuuluvat Itä-Liskam ja alempi Länsi-Liskam. Ne ovat Valais’n kantonin ja Italialle kuuluvan Aostanlaakson rajalla. Vuoren pohjoispuolella kohoaa jyrkkä 1 100 metriä korkea jääpeitteinen seinämä. Alapuolella on Gornergletscherjäätikkö. Vuoren eteläpuoli ei kohoa jyrkästi ylöspäin. Vuoren pohjoispuolella sen välittömässä läheisyydessä oleva Dufourspitze on 107 metriä korkeampi.
Normal Route reitti alkaa Lysjochista, jonne pääsee Gnifetti-vuoristomajan (3 650 metrin korkeudessa) kautta. Toinen reitti alkaa Monte Rosan vuoristomajalta (2 795 m). Vuorelle matkustetaan yleensä Lysjochin kautta idästä tai Feliksjochin kautta lännestä. Kiivettäessä liikutaan kapealla lumisella harjanteella ja jonkin verran lohkareikoissa. Hyvissä olosuhteissa reitti on helppo. Huonot olosuhteet, esimerkiksi runsaslumisuus, voivat hidastaa kiipeämistä.
Pollux (vuori)
Pollux on 4 092 metriä korkea vuori Sveitsin ja Italian rajalla Valaisin Alpeilla. Se on osa Monte Rosan massiivia.
Seututie 934
Seututie 934 eli Ounasjoen itäpuolentie on seututie Rovaniemellä, joka vie Saarenkylästä Meltaukseen. Pituutta tiellä on n. 50km. Se päättyy Kittiläntien ja Unarintien risteykseen.
Castor (vuori)
Castor () on 4 228 metriä korkea vuori Sveitsin ja Italian rajalla Valaisin Alpeilla. Se on osa Monte Rosan massiivia.
Rimpfischhorn
Rimpfischhorn on 4 199 metriä korkea vuori Sveitsissä, Valais'n Alpeilla.
Dom (vuori)
Dom on 4 545 metriä korkea vuori Sveitsissä, Valais'n Alpeilla. Se on osa Mischabelhörnerin massiivia. Se on Alppien kolmanneksi korkein vuori. Vuoren entinen nimi Mischabel tulee saksankielisestä sanasta heinähanko, koska massiivin korkeimmat huiput ovat lähellä toisiaan ja antavat näin kuvan ylöspäin suuntautuvasta heinähangosta. Vuoren nykyistä nimeä Dom on verrattu katedraalin ja kupoliin. Vuoren länsipuolella on Randan kaupunki ja sen itäpuolella Saas-Feen kylä ja laskettelukeskus.
Dom vuori on mattertal-ja Saastal laaksojen välissä. Useat sen sivujoista laskeutuvat Rhône jokeen. Aivan sen läheisyydessä on useita 4000 metriä korkeita vuorenhuippuja. Pohjoispuolella ovat Lenzpitzen, Nadelhorn, Stecknadelhorn huiput. Täschhorn on sen lounaispuolella. Vuorelta voi myös havaita muita tunnetuimpia vuoria muutaman kilometrin päässä, kuten Weisshorn, Matterhorn ja Dufourspitze vuoret. Lähin tunnettu kaupunki on Zermatt joka sijaitsee Mattertal-laakson yläosassa.
Täschhorn
Täschhorn on 4 491 metriä korkea vuori Sveitsissä Valais'n Alpeilla. Se on osa Mischabelhörnerin massiivia.
V. J. E. Ryan, F. Lochmatter, G. W. Young ja J. Knubel kiipesivät vuoren eteläseinämän vuonna 1906. Reitin vaikeusasteeksi arvioitiin IV.
Nadelhorn
Nadelhorn on 4 327 metriä korkea vuori Sveitsissä, Valais'n Alpeilla.
Dürrenhorn
Dürrenhorn on 4 035 metriä korkea vuori Sveitsissä, Valais'n Alpeilla.
Alphubel
Alphubel on 4 206 metriä korkea vuori Sveitsissä Valais'n Alpeilla.
Allalinhorn
Allalinhorn on 4 027 metriä korkea vuori Sveitsissä, Valais'n Alpeilla. Se on osa Mischabelhörnerin massiivia.
Ruostepyrstöräätäli
Ruostepyrstöräätäli ("Orthotomus sericeus") on kaakkoisaasialainen varpuslintu. Sen elinympäristö ulottuu Myanmarin ja Thaimaan eteläosista Malakan niemimaalle, Singaporeen, Filippiinien lounais- ja länsiosiin, sekä Indonesian pohjoisille saarille. Lajista tunnetaan kolme alalajia. Coenraad Jacob Temminck kuvaili lajin holotyypin Borneosta 1836.
Harmaaräätäli
Harmaaräätäli ("Orthotomus ruficeps") on kaakkoisaasialainen varpuslintu. Sen elinympäristö käsittää Myanmarin ja Thaimaan eteläosat, Malakan niemimaan, sekä Indonesian pohjoista saaristoa. Lajista tunnetaan kahdeksan alalajia, jotka elävät saariston eri osissa. René-Primevère Lesson kuvaili lajin holotyypin Surabayasta Jaavalta 1830.
Uimahypyt kesäolympialaisissa 1964
Vuoden 1964 kesäolympialaisten uimahypyt järjestettiin 11. – 18. lokakuuta 1964 Tokiossa. Tämä oli 13. kerta kun laji oli mukana olympialaisten ohjelmassa. Mukana oli 80 osanottajaa 20 eri maasta.
Uimahypyt kesäolympialaisissa 1968
Vuoden 1968 kesäolympialaisten uimahypyt järjestettiin 17. – 26. lokakuuta 1968 Alberca Olímpica Francisco Márquez'ssa Méxicossa. Tämä oli 14. kerta kun laji oli mukana olympialaisten ohjelmassa. Mukana oli 81 osanottajaa 21 eri maasta.
Tuhkaräätäli
Tuhkaräätäli ("Orthotomus sepium") on Indonesian kotoperäinen varpuslintu. Sen nimialalaji "sepium" elää Jaavalla, Balilla ja Lombokissa, sekä alalaji "sundaicus" Panaitanin saarella Jaavan länsipuolella. Thomas Horsfield kuvaili lajin holotyypin Jaavalta 1821.
Uimahypyt kesäolympialaisissa 1972
Vuoden 1972 kesäolympialaisten uimahypyt järjestettiin 27. elokuuta – 4. syyskuuta 1972 Münchenin olympiakylän uimahallissa. Tämä oli 15. kerta kun laji oli mukana olympialaisten ohjelmassa. Mukana oli 91 osanottajaa 25 eri maasta.